钦定古今图书集成/明伦汇编/官常典/第128卷 > 《赠四十九代颜复太师制》同前
## 钦定古今图书集成/明伦汇编/官常典/第128卷 > 《赠四十九代颜复太师制》同前

昔汉陈寔以道德高世，而其子纪、纪子群皆有令名，
信史书之为盛事，今吾颜复，亦庶几焉。具官某，气刚
而行峻，用以立朝；言信而文醇，见于垂世。早被裕陵
之眷，晚登延阁之华。有子而贤，裨吾之治。爰因闻政
之始，用奖教忠之能。由法从之旧班，正宫师之新秩。
魂而不昧，尚克享之。